als_Latn dik_Latn sag_Latn
12.10.2009, - E Hënë
Ministri Hoxhaj mori pjesë në përurimin e kompleksit shkollor “Mehmet Akif” në Lipjan
"Kjo shkollë është shkolla e shek 21 dhe tregon për atë se edhe në Republikën e Kosovës dija që është fuqia e shek 21, po bëhet fuqia e vërtetë", tha ministri i Arsimit, Enver Hoxhaj.
Presidenti i Kosovës, Fatmir Sejdiu dhe Ministri i Arsimit, Shkencës dhe Teknologjisë, Enver Hoxhaj kanë marrë pjesë në ceremoninë përuruese të objektit të ri të Kolegjit "Mehmet Akif", kompleksit, në Banullë të Lipjanit.
Me këtë rast, presidenti Sejdiu ka theksuar se ndërtimi i këtij kolegji, rrjedh nga një miqësi e gjatë në mes të dy popujve.
"Pa mësues të mirë nuk mund të ketë shtet të mirë. Vetëm mësuesi i mirë dhe prindi i mirë dëshirojnë që brezi i ri t'ua kaloi. Uroj që kjo shkollë dhe të gjitha shkollat e Kosovës, shkollat e Turqisë dhe vendeve mike të kenë në radhë të parë edhe prind të mirë, edhe mësues të mirë", tha ai.
Ndërsa, ministri i Arsimit, Enver Hoxhaj, theksoi se kjo shkollë është shkolla e shek 21 dhe tregon për atë se edhe në Republikën e Kosovës dija që është fuqia e shek 21, po bëhet fuqia e vërtetë.
"Ne jemi në një shekull ku informata, dija, transferi i dijes, transferi teknologjisë, e përcakton shumë zhvill ekonomik të një vendi, e përcakton shumë formën e ekonomisë së një vendi dhe e përcakton shumë edhe pozitën tonë si shtet i ri në Ballkan, në Evropë e më gjerë", tha ai.
Ministri Hoxhaj theksoi se kjo shkollë tregon për atë se viti 2009 po shndërrohet në një vit të cilësisë dhe ka një mision shumë te veçantë. "Misioni është që nxënësit duhet të dinë dhe të mësojmë të marrin dituri, duhet të mësojnë për të qenë, ta kultivojnë identitetin e tyre, të mësojnë për të vepruar dhe duhet të mësojnë për ta ndryshuar vetën e tyre dhe Republikën e Kosovës".
Jam i nderuar, tha ministri Hoxhaj, që kjo shkollë e bartë emrin e Mehmet Akifit, një shkrimtar i madh, një politikan i madh, jo vetëm autor i himnit të Republikës së Shqipërisë, por një njeri me frymë republikane, i cili me prejardhje nga Peja ka luftuar shumë, ka derdhur shumë djersë që Republika e Turqisë të jetë një shtet i fuqishëm.
Ai vlerësoi se, nëse Mehmet Akifi ka dhënë kontribut të madh për ndërtimin e Republikës së Turqisë, nxënësit e kësaj shkolle do të japin kontribut të fuqishëm për ndërtimin e Republikës së Kosovës.
"Nëse Mehmet Akifi ka luftuar për një Turqi moderne, nxënësit e kësaj shkolle po ndërtojnë Kosovën moderne", tha ministri Hoxhaj, i cili theksoi se kjo shkollë është dëshmia më e mirë e shteteve tona moderne, është dëshmia më e mirë e lidhjeve tona të fuqishme, edhe historike, edhe kulturore mes popujve tanë.
"Popujt tanë çdo herë kanë qenë dhe do të jenë në miqësi dhe kjo shkollë është edhe gurthemeli i shtetit të Kosovës, është edhe gurthemeli i shteteve tona", u shpreh ai.
Ndërsa, Ibrahim Eren, drejtor i Kolegjit "Mehmet Akif", derisa ka përshëndetur të pranishmit, ka vlerësuar se Kosova e meriton të jetë yll shëndrritës i Ballkanit, ngase, sipas tij, në këtë vend i jepet shumë rëndësi shkollimit.
I pranishëm në këtë solemnitet, Metin Husrev Unler, ambasador i Turqisë në Republikën e Kosovës, i cili me këtë rast, ka thënë se në mes të Turqisë dhe Kosovës ka lidhje shumë të forta që e kanë themelin në histori. "Siç dihet, Turqia ka ndihmuar Kosovën në çdo fushë, prej drejtësisë në tregti, prej shëndetësisë deri në arsim, si para pavarësisë, ashtu edhe pas saj. Ne mendojmë se për një të ardhme të sigurt të Republikës së Kosovës, arsimi duhet të jetë primar", tha ai, ndërsa u shpreh të jetë i lumtur për përkrahjen dhe respektin e popullit të Kosovës për kolegjin "Mehmet Akif".
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn